[{"text_idx": "#000001", "text": "Mae\u2019r amserlen hon yn berffaith ar gyfer egwyl Hanner Tymor neu Wyliau Haf ac yn sicrhau y bydd holl aelodau\u2019r \u2018r teulu yn cael diwrnod allan wrth eu bodd a chyfle i fwynhau eu cwmni ei gilydd."}, {"text_idx": "#000002", "text": "Am ychydig o hwyl i\u2019r teulu, beth am fynd i Tree Top Golf?"}, {"text_idx": "#000003", "text": "Ewch am dro drwy fforest drofannol wyrddaf Caerdydd, lle mae\u2019r taranau\u2019n taranu, hen ysbrydion yn aflonyddu a golff mini\u2019n gormesu! Ewch i chwarae ein dau gwrs golff 18 twll. Mae Llwybr Trofannol ac Antur Hynafol, cyn i chi herio\u2019r 19eg twll i ennill rownd am ddim. Bydd angen tua 90 munud arnoch chi i wneud y ddau gwrs, ac rydych chi\u2019n siw\u0302r o gael hwyl boed hindda neu law."}, {"text_idx": "#000004", "text": "Yng nghanol y ddinas yng nghanolfan siopa Dewi Sant. Gemau unigol o \u00a39. Tocynnau teulu \u00a329.50. Does dim angen cadw lle \u2013 galwch heibio ar y dydd! Angen bwyd? Gloddestwch ar pizzas ffres Pizza Cabana a danteithio canol bore blasus. Neu beth am goffi a danteithion o\u2019r Rainforest Roast Cafe\u0301?"}, {"text_idx": "#000005", "text": "Rhowch gynnig ar sgiliau cydbwyso wrth sglefrio ar yr ia\u0302 yn Arena Ia\u0302 Cymru."}, {"text_idx": "#000006", "text": "Mae\u2019r Arena Ia\u0302\u2019n cynnal sglefrio i\u2019r cyhoedd bob dydd, ac yn cynnig sesiynau \u2018dysgu sglefrio\u2019 i ddechreuwyr yn rheolaidd. Beth am ddefnyddio\u2019ch sgiliau a gweld pa mor urddasol y gallwch chi fod ar yr ia\u0302? Urddas neu beidio, mae\u2019n ffordd wych o dreulio rhyw awren fach. Ar gyrion y ddinas, ddim ond 5 munud mewn car o Fae Caerdydd, neu 10 munud mewn car o ganol y ddinas. Trafnidiaeth gyhoeddus ar gael hefyd. Prisiau o \u00a39.70. Tocynnau teulu \u00a324.90 Archebwch eich sesiwn sglefrio yma."}, {"text_idx": "#000007", "text": "Wedi\u2019r holl antur \u2019ma, beth am fynd i ganol y ddinas i Honest Burgers? Bum munud ar drafnidiaeth gyhoeddus neu 15 munud ar droed (os ydych chi\u2019n dal i deimlo\u2019n egni\u0308ol). Mae gan Honest Burgers fyrgers cig eidion o\u2019u cigydd eu hunain, sglodion rhosmari cartref wedi\u2019u torri a\u2019u coginio bob dydd a chwrw lleol o fragdai cyfagos."}]